CELEX: 32007R1453
Language: lt
Date: 2007-12-10 00:00:00
Title: 2007 m. gruodžio 10 d. Komisijos reglamentas (EB) Nr. 1453/2007, nustatantis standartinį ūkių apskaitos duomenų tinklo mokestį už 2008 ataskaitinių metų ūkio pelno ataskaitą

11.12.2007   
            
            
               LT
            
            
               Europos Sąjungos oficialusis leidinys
            
            
               L 325/68
            
         
      KOMISIJOS REGLAMENTAS (EB) Nr. 1453/2007
   2007 m. gruodžio 10 d.
   nustatantis standartinį ūkių apskaitos duomenų tinklo mokestį už 2008 ataskaitinių metų ūkio pelno ataskaitą
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1965 m. birželio 15 d. Tarybos reglamentą Nr. 79/65/EEB, sukuriantį žemės ūkio valdų pajamų ir ūkinės veiklos apskaitos duomenų rinkimo tinklą Europos ekonominėje bendrijoje (1),
   atsižvelgdama į 1983 m. liepos 13 d. Komisijos reglamentą (EEB) Nr. 1915/83 dėl tam tikrų išsamių apskaitos tvarkymo įgyvendinimo taisyklių, siekiant nustatyti žemės ūkio valdų pajamas (2), ypač į jo 5 straipsnio 3 dalį,
   kadangi:
   
               (1)
            
            
               Reglamento (EEB) Nr. 1915/83 5 straipsnio 1 dalyje numatyta, kad Komisija moka standartinį mokestį valstybėms narėms už kiekvieną tinkamai užpildytą ir per šio reglamento 3 straipsnyje nustatytą laiką jai pateiktą ūkio pelno ataskaitą.
            
         
               (2)
            
            
               Komisijos reglamente (EB) Nr. 1859/2006 (3) nustatytas standartinis 2007 ataskaitinių metų mokestis yra 148 EUR už kiekvieną ūkio pelno ataskaitą. Dėl kainų tendencijų ir jų poveikio ūkio pelno ataskaitos užpildymo išlaidoms mokestį būtina patikslinti.
            
         
               (3)
            
            
               Šiame reglamente numatytos priemonės atitinka Bendrijos ūkių apskaitos duomenų tinklo komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EEB) Nr. 1915/83 5 straipsnio 1 dalyje numatytas standartinis mokestis yra 151 EUR.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2008 ataskaitinių metų.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2007 m. gruodžio 10 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL 109, 1965 6 23, p. 1859. Reglamentas su paskutiniais pakeitimais, padarytais Reglamentu (EB) Nr. 1791/2006 (OL L 363, 2006 12 20, p. 1).
   
      (2)  OL L 190, 1983 7 14, p. 25. Reglamentas su paskutiniais pakeitimais, padarytais Reglamentu (EB) Nr. 1192/2005 (OL L 194, 2005 7 26, p. 3).
   
      (3)  OL L 358, 2006 12 16, p. 30.